คบกับแฟนมา 2ปี มีอะไรกับแฟนไม่เคยป้องกัน เพราะแฟนกินยาคุมวันนี้ผมไปตรวจ hiv มา ผลเป็นลบ แสดงว่า แฟนเราก็ผลเป็นลบด้วยใช่ไหมเพราะถ้าแฟนเราติด เราก็ต้องติดไปด้วยแล้ว
สวัสดีค่ะ HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังโดย HIV มักจะติดต่อกันทางการมีเพศสัมพันธ์แบบไม่ป้องกันด้วยถุงยางอนามัย หากมีเพศสัมพันธ์กันใส่ถุงยางอนามัยตลอด ก็จะปลอดภัยในการแพร่เชื้อจากบุคคลหนึ่งไปสู่อีกบุคคลหนึ่ง จากที่กล่าวมาการที่ตัวเราเองให้ผลลบนั้น ไม่ได้แปลว่าแฟนจะให้ผลลบด้วย เพราะอย่างที่กล่าวไปว่ามีช่องทางอื่นๆอีกหลายอย่างที่อาจทำให้เกิดการติดเชื้อ HIV ได้ และหากก่อนหน้านี้แฟนติดเชื้ออยู่แล้ว แต่มีเพศสัมพันธ์ใส่ถุงยางป้องกันตลอด การที่เราไม่มีเชื้อ ก็ไม่ได้แปลว่าแฟนไม่มีเชื้อเช่นกัน